Valseedderkopper

Valseedderkopper eller solifuger er en gruppe av edderkoppdyr. Disse er nattaktive rovdyr som særlig lever i varme, tørre områder. De kjennes særlig på de svære, sakseformede chelicerene.


== Utseende ==

Middelsstore til ganske store (opptil 70 mm), sylindriske, hårete, langbeinte edderkoppdyr. Deres mest påfallende trekk er chelicerene, som er utviklet til store, skarpe, fremoverrettede sakser. Chelicerene er vanligvis lengre enn forkroppen. De har bare ett par øyne som sitter nær hodets fremkant. Pedipalpene er lange og tynne, slik at det ser ut som om dyret har fem par bein. De holdes opp foran dyret som føleorganer, det samme gjør det første beinparet, som er ganske tynne. Beina er temmelig lange og slanke, med tallrike sansehår (trichobothrier). Bakkroppen er avlangt oval, tydelig ledd-delt. De har ikke noen form for halevedheng.


== Levevis ==
Valseedderkopper lever mest i varme og tørre områder. De er nattaktive rovdyr som tilbringer dagen i utgravde huler eller under steiner. De er raske løpere, dog ikke så raske som mytene (se nedenfor) vil ha det til. De har ikke giftkjertler, men de store og skarpe kjevene er likevel fryktinngytende våpen. De store artene bør behandles med respekt da de lett biter gjennom huden på et menneske og sårene dette gir lett kan bli infiserte.


== Reproduksjon ==


== En myteomspunnet gruppe ==
Disse nattaktive dyrene med de store kjevene har blitt omspunnet med en rekke myter som ikke har noen rot i virkeligheten. Disse bygger dels på innfødte myter i områdene der de holder til, dels er de nykonstruksjoner. Det er riktig at valseedderkopper er raske løpere, men fullstendig feil at de kan oppnå hastigheter på 50 kilometer i timen eller mer over ørkensanden, eller at de gir fra seg skrikende lyder. En annen utbredt myte er at de har et bitt som virker bedøvende, og angriper sovende mennesker og dyr, bedøver dem og river ut kjøttstykker fra dem. Valseedderkopper har ikke noen form for gift. Deres vanlige byttedyr er insekter, det er ikke påvist at de angriper dyr som er større enn disse. 


== Systematisk inndeling / europeiske arter ==

Inndelingen følger [1]. 

rekke Leddyr, Arthropoda
underrekke Chelicerata
klasse Edderkoppdyr, Arachnida – omfatter de landlevende cheliceratene
underklasse Dromopoda
gruppe Novogenuata
gruppe Haplocnemata
orden valseedderkopper, Solifugae Sundevall, 1833 (= Solpugida)
familie Ammotrechidae
familie Ceromidae
familie Daesiidae – i Europa:
Biton ehrenbergii Karsch, 1880
Biton velox Simon, 1885
Gluvia dorsalis (Latreille, 1817)
Gluviella rhodiensis Di Caporiacco, 1948
Gluviopsilla discolor (Kraepelin, 1899)
Gluviopsis rufescens (Pocock, 1897)
familie Eremobatidae
familie Galeodidae – i Europa:
Galeodes araneoides (Pallas, 1772)
Galeodes elegans Roewer, 1934
Galeodes graecus C.L. Koch, 1842
Galeodes hellenicus Roewer, 1934
Galeodes rhodicola Roewer, 1941
Galeodes ruptor Roewer, 1934
familie Gylippidae – i Europa:
Gylippus cyprioticus Lawrence, 1953
Gylippus syriacus (Simon, 1872)
familie Hexisopodidae
familie Karschiidae – i Europa:
Barrussus furcichelis Roewer, 1928
Eusimonia furcillata (Simon, 1872)
Eusimonia nigrescens Kraepelin, 1899
Eusimonia wunderlichi Pieper, 1977
familie Melanoblossidae
familie Mummuciidae
familie Rhagodidae
familie Solpugidae


== Referanser ==


== Kilder ==
Fauna Europaea, utbredelsesdatabase over europeiske dyr


== Eksterne lenker ==
(en) valseedderkopper i Encyclopedia of Life 
(en) valseedderkopper i Global Biodiversity Information Facility 
(no) valseedderkopper hos Artsdatabanken 
(en) valseedderkopper hos Fauna Europaea 
(en) valseedderkopper hos Fossilworks 
(en) valseedderkopper hos ITIS 
(en) valseedderkopper hos NCBI 
(en) Kategori:Solifugae – bilder, video eller lyd på Wikimedia Commons 
(en) Solifugae – galleri av bilder, video eller lyd på Wikimedia Commons 
Solifugae – detaljert informasjon på Wikispecies 
Tree of life Edderkoppdyr (engelskspråklig)